Tõsta enda e-poe müüki! E-kaubanduse kasvuprogramm võtab luubi alla e-poe turunduse ja müügi ABC, alustades Google otsingumootorile optimeerimisest kuni meiliturunduseni välja. Programmis osaledes saad teada, mis on sinu e-poe suurimad valukohad ja kuidas neid lahendada.
Programm koosneb 5 koolituspäevast ja individuaalsete nõustamiste päevast. Koolituse maht kokku 31 akadeemilist tundi.
Registreerumine on avatud 4. septembrini 2022
ettevõtja, kellel on olemas e-pood, kuid soovib selle müüki kasvatada või planeerib alustada ekspordiga.
5+1 päeva, 15. september - 24. november 2022. Veebiplatvormil Zoom.
120 €
- Koolitusel osalemist käsitletakse ettevõtete puhul vähese tähtsusega riigiabina (VTA). Vaata täpsemat infot https://fin.ee/riigihanked-riigiabi-osalused-kinnisvara/riigiabi
- Koolituspäevad salvestatakse ja on osalejatele pärast koolituspäeva saadetud lingil järele vaadatavad peale koolitusprogrammi lõppu 1 kuu jooksul.
- Koolitust korraldatakse Euroopa Regionaalarengu Fondi toel.
Õppekava kirjeldus
Registreerumine on avatud 4. septembrini
Koolitajate tutvustus
Koolitajad on Marketing Sharks OÜst, Diana ja Tanel Taluri.
Diana Taluri on viimased 21 aastat olnud tegev digi meediamaastikul, kus juhtinud erinevaid digiprojekte. Diana tugevuseks on suure pildi nägemine, kuid vajadusel ka detailide kallal töötamine. Põhilisteks märksõnadeks on efektiivsus, tulemuslikkus ja win-win koostöösuhe. Oma turundusalaseid teadmisi käis ta täiendamas EBS-i magistratuuris, mille lõpetas 2009. aastal. Ta on edukas ettevõtja ja mõtleb kaasa ettevõtja tasandil.
Tanel Taluri toimetab väga heal tasemel SEO ja Google turundusega. Tanel on üle 25 aasta tegutsenud IT valdkonnas. Tema eelnev kogemus IT kasutajatoes, müügitöös, projekti- ja ärijuhtimises aitab näha valdkonna tervikpilti.S amuti on tema tugev külg erinevate tööriistade integreerimine ning nende seadistamine. Pikk valdkonna kogemus on tema tugevuseks tegeleda praktiliselt kõikide IT spetsiifiliste küsimustega ning oskus neid õigel ajal õigesti kasutada.
Õpiväljundid
- E-kaubanduse kasvuprogrammi läbinud juba e-kaubandusega tegelev ettevõtja on analüüsinud oma toimivat e-poodi ning saanud teadmisi ja rakendab neid, et müüki e-poes kasvatada.
- Koostatud on turunduseelarve ning tegevuskava, et e-kaubanduse müüki oma ettevõttes kasvatada. E-pood on suurendanud valmisolekut alustama müüki välisturgudele.
Hindamismeetodid ja –kriteeriumid
- Õpingute lõpetamise eelduseks on osalemine õppetegevuses, osalemine praktilises tegevuses ja praktiliste tööde teostamine.
- Õppija ei pea teostama hindelisi töid.
- Koolituse osalejale väljastatakse e-tõend, mis tõendab programmis osalemist ja selle läbimist.
- Koolituse korraldaja omab täiskasvanute täienduskoolituse korraldamise luba nr. 220222. Koolitusasutus peab koolitustel väljastatavate tõendite või tunnistuste kohta arvet.
Koolituse rahulolu hindamine
Kõigilt koolitusprogrammis osalejatelt küsitakse 2 korda tagasisidet.
- Esimest korda koolituse järgselt programmi sisu ja koolitajate kohta.
- Teine kord küsitakse tagasisidet 6 kuud pärast koolituse toimumist, saavutatud tulemuste kohta.
Lisainfo: Tiina Pitsenko, 5550 2447, email@example.com